[{"text_idx": "#000001", "text": "Lehen Hezkuntzako 68 ikaslek herriari buruzko hogeita hamar galderei erantzun diete"}, {"text_idx": "#000002", "text": "Elkartearen astearen barrenean, Ezagutu Dezagun Lesaka lehiaketako sariak banatu ditu Beti Gaztek. Denera, Lehen Hezkuntzako 68 ikaslek parte hartu dute herria hobeki ezagutzeko 30 galderak proposatzen dituen lehiaketan."}, {"text_idx": "#000006", "text": "Beti Gazteren Astearen lehen asteburua"}, {"text_idx": "#000007", "text": "Ezagutu Dezagun Lesaka lehiaketako sari banaketaz gain, Beti Gazteren Asteko lehen ekintzak egin dituzte asteburu honetan. Aurre-benjaminen futbol txapelketa jokatu zen, Beti Gazte Kantarik Lesakako abesbatzarekin batera kantatu zuen eta lerro dantza taldeak ere bere emanaldia eskaini zuen larunbatean plazan. Igandean, Iciar Mikelperizenarekin azken pintura saioa egin zuten ttikiek."}, {"text_idx": "#000008", "text": "Lerro dantza emanaldia larunbat arratsaldean plazan."}, {"text_idx": "#000009", "text": "Iciar Mikelperizena margolariarekin ikastaroa egindakoek beraien lana erakutsi zuten."}]